### REPERE METODOLOGICE PRIVIND ORGANIZAREA PROCESULUI EDUCAȚIONAL LA LIMBA ȘI LITERATURA ROMÂNĂ (șc. națională)

**PRELIMINARII**

Limba și literatura română (treapta gimnazială și liceală) și Literatura universală (treapta liceală) sunt discipline de bază obligatorii din aria curriculară *Limbă și comunicare,* care contribuie plenar la formarea profilului vorbitorului cult de limba română. În conformitate cu prevederile Codul Educației al Republicii Moldova *nr. 152/2014*, comunicarea în limba română este prima competență-cheie care definește finalitatea procesului educațional, fapt ce accentuează ponderea disciplinelor în conturarea profilului absolventului.

**CADRU NORMATIV DE ORGANIZARE A PROCESULUI EDUCAȚIONAL**

Documentele de tip reglator, în baza cărora se va organiza procesul educațional la Limba și literatura română și Literatura universală, în anul de studii 2019-2020, sunt:

* Codul Educației al Republicii Moldova. Chișinău, 2014, nr. 152 din 17.07.2014. Publicat în Monitorul Oficial al Republicii Moldova, nr. 319-324, art. nr. 634 din 24.10.2014;
* Planul-cadru pentru învăţământul primar, gimnazial și liceal în anul de studii 2019 – 2020 (aprobat prin ordinul nr. 321 din 29.03.2019 );
* Standardele de eficiență a învățării (aprobat prin ordinul Ministrului Educației nr.1001 din 23.12.2011. ;
* Curriculum național. Limba și literatura română pentru clasele V-IX (aprobat prin ordinul nr. 906 din 17.07.2019);
* Curriculum național. Limba și literatura română pentru clasele X- XII (aprobat prin ordinul nr. 906 din 17.07.2019);
* Curriculumul școlar pentru disciplina Limba și literatura română, clasele a V-a - a IX-a (aprobat prin ordinul nr. 244 din 27 aprilie 2010);
* Limba și literatura română, Curriculum pentru clasele a X-a și a XII-a (aprobat prin ordinul nr. 244 din 27 aprilie 2010);
* Curriculum național. Literatura universală pentru clasele X - XII (aprobat prin ordinul nr. 906 din 17.07.2019);
* Literatura universală, Curriculum pentru clasele a X-a - a XII-a (aprobat prin ordinul nr. 244 din 27 aprilie 2010);
* Standardele de competență profesionale ale cadrelor didactice din învățământul general. (aprobat prin ordinul ministrului Educației, Culturii și Cercetării nr. 1124 din 20 iulie 2018. Chișinău, 2018.

**DOMINANTE MANAGERIALE DE IMPLEMENTAREA A CURRICULA 2019**

În anul de studii 2019-2020, procesul educațional la Limba și literatura română **în clasa a V-a** și a **X-a** și **în clasa a X-a** la Literatura universalăva fi realizat conform **curricula 2019**.

 În celelalte clase se va asigura continuitatea implementării **curricula 2010.**

**LIMBA ȘI LITERATURA ROMÂNĂ**

Atât în cazul utilizării curricula 2010, cât și curricula 2019, numărul de ore alocat pentru disciplinele Limba și literatura română și Literatura universală este în strictă conformitate cu prevederilePlanului-cadru pentru învăţământul primar, gimnazial și liceal în anul de studii 2019 – 2020 (aprobat prin ordinul nr. 321 din 29.03.2019 ).

**TEMA DE CERCETARE ȘI APLICARE**

În vederea asigurării implementării graduale a curricula 2019, se recomandă valorificarea următoarelor teme de cercetare și aplicare:

1. Managementul implementării calitative a curricula 2019 în clasele a V-a și a X-a;
2. Instrucțiunea privind managementul temelor pentru acasă în învățământul primar, gimnazial și liceal: continuitate și racordare la curricula 2019;
3. Metodologia formării și dezvoltării competențelor transdisciplinare ale elevului la Limba și literatura română și Literatura universală;
4. Evaluarea, instrument de asigurare a succesului elevului la Limba și literatura română și Literatura universală.

Totodată, în conformitate cu prevederile articolul 85 din *Regulamentul-tip de organizare și funcționare a instituțiilor de învățământ primar și secundar, ciclul I și II*, cu privire la atribuțiile Comisiei metodice la nivelul instituției școlare, se va urmări:

* Elaborarea unui plan de activitate în vederea valorificării temei/temelor de cercetare și aplicare (parte a planului de activitate al comisiei metodice);
* Implementarea aspectelor teoretico-metodice a temei/temelor de cercetare și aplicare în cadrul orelor;
* Diseminarea experiențelor avansate și a modelelor practice de punere în aplicare a temei/temelor de cercetare prin publicarea buletinelor școlare și/sau a articolelor de specialitate.

Fiecare comisie metodică are libertatea de a selecta una sau mai multe teme pentru cercetare și aplicare în cadrul seminarelor teoretico-practice la nivel instituțional și raional/municipal. Totodată, se va încuraja selectarea și derivarea unor aspecte ale temelor propuse pentru dezvoltare în cadrul rapoartelor de autoevaluare și lucrările metodice pentru atestarea cadrelor didactice.

**STRATEGIA DE PROIECTARE**

Toate recomandările specificate conform reperelor metodologice din anii precedenți (2015-2019) sunt valabile.

În procesul de elaborare aproiectării de lungă durată,profesorul va respecta reglementările în vigoare, în conformitate cu Curricula 2010 și 2019, stabilind numărul unităților de învățare după cum urmează:

|  |  |  |  |  |
| --- | --- | --- | --- | --- |
| Clasa | Numărulde ore săptămânal | Numărul de oreper unit. de învățare | Numărul de unități de învățare | Numărul de ore anual |
| V | 6 | **18 -20** | **10-11** | 204 |
| VI | 6 | 12-15 | **14-17** | 204 |
| VII | 5 | 12-15 | **11-14** | 170 |
| VIII | 5 | 12-15 | **11-14** | 170 |
| IX | 5 | 12-15 | **11-14** | 165 |
| XU/R | 4/5 | **18 -20****16-18** | **Uman 9-10** | **Real 8-9**  | **Uman**170 | **Real** 136 |
| XIU/R | 4/5 | 12-15 | **Uman 11-14** | **Real 10 -12** | **Uman** 170 | **Real** 136 |
| XIIU/R | 4/5 | 12-15 | **Uman 11-14** | **Real 10 -12** | **Uman** 170 | **Real** 136 |

Curricula 2019 sunt cea de a doua generație de curricula centrate pe competențe. Documentele ***asigură continuitatea*** implementării politicilor educaţionale naţionale în procesul educațional, realizând dezvoltarea logică și firească a sistemul de competențe specifice disciplinei Limba și literatura română și Literatura universală, în conformitate cu interesele și necesitățile actuale ale elevilor.

În vederea asigurării calității implementării curricula și a continuității altor documente curriculare la nivelul ciclului primar, evidențiem câteva elementele de noutate.

**Atenție!** Numărul de ore recomandat per unitate de învățare în clasele a V-a (18-20 ore) și a X-a s-a modificat (18-20 ore (profil uman) și 16 -18 ore (profil real), respectiv și numărul de evaluări sumative proiectate este mai mic. Această prevedere este valabilă doar pentru clasele menționate.

De asemenea, fiecare unitate de învățare, în clasele V-XII, va include o **lecție de tip** **atelier** (de scriere, de lectură, de discuție etc.). Tipurile de ateliere vor fi alternate, iar ponderea acestora va fi echilibrată.

 Fiecare unitate de învățare va finaliza cu **evaluare sumativă**, urmată de **lecția de analiză a probei de evaluare**. Aceasta include activități postevaluative diferențiate și se înregistrează în catalogul școlar. În context, atenționăm asupra respectării raportului echilibrat dintre evaluările scrise, evaluările orale și evaluările complexe (probă practică). Raportul recomandat este **3:2:1** (3 probe scrise, 2 probe orale și 1evaluare mixtă). Pe parcursul unității de învățare, se recomandă realizarea evaluărilor formative în funcție de necesitățile la clasă.

**Atenție!** Nu se vor acorda note insuficiente la evaluările formative, rolul acestor evaluări fiind ghidarea elevului spre succes. De asemenea, evaluările formative se evaluează doar în bază de produs. Răspunsurile sporadice la lecție nu constituie temei pentru notare.

În clasa a VI-a – a IX-a și a XI-a XII-a elevul va acumula notele după cum urmează:

* evaluările sumative (în funcție de clasă);
* evaluări formative (în funcție de necesitățile la clasă);
* la prezentarea Portofoliului elevului la sfârșitul semestrelor (2 note anual);
* la produsele complexe elaborate acasă (un produs pentru fiecare unitate de învățare);
* la proiectele educaționale (1-2 note).

Se vor administra evaluări inițiale, în mod obligatoriu, doar la clasa a V-a și a X-a. Notele de la evaluarea inițială nu se înregistrează în catalogul școlar.

În anul de studii 2019-2020, trecerea de la învățământul primar la cel gimnazial reprezintă o schimbare semnificativă, iar adaptarea elevilor va solicita un efort susținut din partea tuturor actanților educaționali. În vederea asigurării implementării calitative a curriculumului și a creării unui mediu de învățare prietenos elevilor, profesorii își vor asuma conștient misiunea facilitării procesului de adaptare pentru prima generație de elevi, formați în conformitate cu prevederile Metodologiei de evaluare prin descriptori (MECD).

**Important!** În vederea asigurării adaptării elevilor, în clasa a V-a, în anul de studii 2019-2020, **nu se vor acorda note la evaluările formative,** iar în primul semestru **nu se vor acorda note pentru temele de acasă.**

Elevul va fi evaluat prin notă la evaluările sumative, la sfârșitul fiecărei unități de învățare. Rezultatele evaluării vor respecta principiul confidențialității, fiind comunicate elevului și părintelui fără a fi anunțate public. După realizarea evaluării sumative, profesorul desfășoară, în mod obligatoriu, lecția de analiză a evaluare care va include două aspecte importante:

* analiza rezultatelor, exerciții de remedierea greșelilor, explicații diferențiate;
* autoevaluare reflexivă care stimulează învățarea conștientă, autonomă și centrată spre succesul elevului.

În acest sens, recomandăm cadrelor didactice să introducă la finalul testul de evaluare o casetă care include două-trei întrebări de autoevaluare, cu caracter reflexiv.

**Atenție!** Notele insuficiente în clasa a V-a nu se înregistrează în catalogul școlar. Profesorul va elabora **un plan de recuperare** și va administra, în termen de maxim 1-2 săptămâni, încă o dată o probă care va avea același grad de dificultate. De asemenea, elevii care au absentat vor susține obligatoriu proba de evaluare sumativă, în funcție de context, se stabilește ziua susținerii probei care va coincide cu ziua în care elevii au lecție conform orarului. Aceasta va avea loc după finalizarea lecțiilor, la ora agreată de profesor cu elevul/elevii care au absentat și/sau cei care au urmat planul de recuperare. Nota de la evaluarea repetată va fi înregistrată în ziua susținerii cu specificarea de rigoare în rubrica „Note” din catalogul școlar.

Evaluarea formativă nu se notează, punându-se accent pe autoevaluare.

În clasa a V-a elevul va acumula note după cum urmează:

* evaluări sumative (10 -11 note);
* prezentarea Portofoliului elevului la sfârșitul semestrelor (2 note);
* produse complexe elaborate acasă doar în semestrul II ( 5-6 note);
* proiectele educaționale (1-2 note).

**LITERATURA UNIVERSALĂ**

La disciplina Literatura universală, prin curriculumul 2019, s-a reușit promovarea **unui concept unitar al disciplinei** în clasele liceale (profilul umanist) pentru instituţiile cu predare în limba română şi în limba minorităților naționale. În acest an se va implementa curricula 2010 și curricula 2019.

**LITERATURA UNIVERSALĂ**

 În clasa a X cele 34 de ore sunt distribuite în cadrul a 3 unități de conținut conform prevederilor curriculare: Antichitatea – 15 ore; Evul Mediu – 6 ore; Renașterea -10 ore, urmărindu-se studierea diacronică a literaturii universale (epoci culturale și istorice, genuri și specii literare).

**Atenție!** Numărul de ore alocat unei unități de învățare de învățare va include **7 – 11** **ore**, în funcție de clasă.

În clasa a X-a, cele 3 unități de conținut vor fi distribuite în cadrul a 4 unități de învățare. La discreția cadrului didactic sunt 3 ore care pot fi repartizate în funcție de viziunea și necesitățile la clasă. Antichitatea se va realiza pe durata primului semestru, fiind eșalonată în două unități de învățare. Fiecare unitate de învățare va finaliza cu **evaluare sumativă**, urmată de **lecția de analiză a probei de evaluare.** Ponderea tipurilor evaluărilor sumativă va respecta **principiul 2:1:1.** Se vor realiza 2 evaluări scrise, 1 evaluare orală și una complexă (probă practică).

De asemenea, fiecare unitate de învățare va include o **lecție de tip** **atelier** (de scriere, de lectură, de discuție etc.). Tipurile de ateliere sunt la latitudinea cadrului didactic care, dat fiind specificul disciplinei, ar putea pune un accent deosebit doar pe atelierul de lectură, de exemplu.

**TEMA PENTRU ACASĂ**

Aspectele esențiale privind temele pentru acasă vor fi reglementate în conformitate cu prevederile ***Instrucțiunii privind managementul temelor pentru acasă în învățământul primar, gimnazial și liceal*** (ordinului Ministerul Educației, Culturii și Cercetării nr. 1249 din 22.08.2018).

**ASIGURAREA CU MANUALE**

 În anul de studii 2019-2020 se vor utiliza manualele în vigoare aprobate de Ministerul Educației, Culturii și Cercetării, iar pentru clasele în care se implementează noua curricula se vor realiza adaptările necesare, vor fi utilizate alte suporturi, resurse educaționale libere (de exemplu, manualele digitale pentru ciclul liceal disponibile pe <http://literaturaromana.md/> ).

Totodată, atenționăm că este interzisă impunerea părinților de a procura manuale de alternativă sub pretextul implementării noii curricula.

|  |  |  |  |  |
| --- | --- | --- | --- | --- |
| **CLASA** | **TITLUL** | **AUTORI** | **ANUL** | **EDUTURA** |
| 5 |  Limba şi literatura română | 2015 | A. Crișan, S. Dobra F. Sămihăian | Știința |
| 6 |  Limba şi literatura română | 2017 | A. Grama-Tomiţă, L. State, L. Nicolaescu ş.a. | Cartier |
| 7 |  Limba şi literatura română | 2012 | O. Cosovanu, T. Cartaleanu ș.a. | Știința |
| 8 |  Limba şi literatura română | 2019 | T. Cartaleanu, M. Ciobanu ş.a. | Știința |
| 9 |  Limba şi literatura română | 2016 | T. Cartaleanu, M. Ciobanu | Știința |
| 10 |  Limba si literatura română | 2012 | T. Cristei, T. Cartaleanu, ș.a. | Cartdidact |
| 10 |  Literatura Universala | 2012 | S. Pavlicenco | Litera |
| 11 |  Limba si literatura română | 2014 | T. Cristei, T. Cartaleanu ş.a. | Cartdidact |
| 11 |  Literatura universală | 2013 | Iv. Pilchin, M. Pilchin, N. Grîu-Roşior | Cartdidact |
| 12 |  Limba şi literatura română | 2015 | T. Cristei, T. Cartaleanu, A. Ghicov | Cartdidact |
| 12 |  Literatura universală | 2012 | Pilchin, M. Pîlchin, N. Grîu-Rişior | Prut Internaţional |

**ASIGURAREA CONDIȚIILOR DE ACCES**

În vederea reintegrării rapide și eficiente, o atenție sporită va fi acordată **copiilor din diasporă**, reîntorși de peste hotare. Formarea competențelor de comunicare în limba română este prima condiție care asigură integrarea copilului, de aceea profesorii vor manifesta o atitudine responsabilă. În acest caz, instituția nu va condiția instituționalizarea copilului, iar șeful comisiei metodice Limba și literatura română va monitoriza procesul de realizare a **planului individual de studiere** a conținuturilor curriculare conform Planul-cadru pentru învăţământul primar, gimnazial și liceal anul de studii 2019 – 2020 (aprobat prin ordinul nr. 321 din 29.03.2019 ).

**Natalia Grîu**, *consultant principal, Direcția Învățământ general,*

 *Ministerul Educației,Culturii și Cercetării, GDS*

**BIBLIOGRAFIE**

1. Ministerul Educaţiei al Republicii Moldova. *Referențialul de evaluare a competențelor specifice formate elevilor*. Chișinău, 2014.
2. Cadrul European Comun de Referință pentru Limbi. Bruxelles: 2018
3. CALLO, T., GHICOV, A., Elemente de transdisciplinaritate în predare: Ghid metodologic
4. CARTALEANU, T., COSOVAN, O., ZGARDAN, A. etc., Didactica studiului integrat al limbii și literaturii române în gimnaziu. Chişinău: *Continental Grup*, 2014.
5. CARTALEANU, T., COSOVAN, O., GORAŞ-POSTICĂ, V., LÎSENCO, S., SCLIFOS, L., Formare de competenţe prin strategii didactice interactive. Chişinău: Pro Didactica, 2008. <http://ise.md/uploads/files/1538398987_cultura_educatiei_si_vorbitorul_cult_de_limba_romana.pdf>
6. CONDREA, I. E timpul să vorbim corect. Chişinău:*Prut internaţional*, 2014
7. COSOVAN, O., GHICOV, A., Evaluarea continuă la clasă. Ghid metodologic pentru formarea cadrelor didactice din învăţământul preuniversitar. Chişinău, Editura Ştiinţa, 2007.
8. GORAȘ-POSTICĂ VIORICA. Competența interculturală. Auxiliar didacic. Chișinău: Pro didactica, 2015.
9. HADÎRCĂ, M., MARIN M. (coord.). Autori: Callo, T., Cazacu T. [et al.]. Cadrul de referinţă privind formarea vorbitorului cult de limba română (vorbitori nativi şi alolingvi). Studii de analiză şi sinteză. Chişinău: Institutul de Ştiinţe ale Educaţiei, 2017 (Tipogr. „Impressum”) – 186 p. <http://ise.md/uploads/files/1518693891_cadrul_de_referinta.pdf>
10. MARIN, M. Didactica lecturii. Interacţiunea elev-operă. Chişinău: *Cartier*, 2013.
11. PÂSLARU,Vl., Introducere în teoria literar-artistică. Chişinău: *Ştiinţa*, 2013.
12. SÂMIHĂIAN, F., O didactică a limbii şi literaturii române. Provocări actuale pentru profesor şi elev. Bucureşti: *Art*, 2014.
13. ŞCHIOPU C. Metodica predării literaturii române. Chișinău, 2009. 335 p.